Bengt Emmerik Danielsson
Store norske leksikon,Samfunn,Samfunnsfag,Antropologi,Antropologer
Bengt Emmerik Danielsson var en svensk etnograf. Han deltok i den svensk-finske Amazonas-ekspedisjonen i 1946–1947, Kon-Tiki-ekspedisjonen i 1947 samt en rekke ekspedisjoner i Polynesia og langs Australia-kysten i 1950-årene.
Danielsson ble fil.dr. i 1955 med avhandlingen Work and Life on Raroia. Han var svensk konsul i Fransk Polynesia fra 1961, direktør for Statens etnografiska museum i Stockholm i årene 1966–1971, og direktør for Centre Culturel, Tahiti, fra 1972. Forfatterskap Danielsson er særlig kjent for sitt omfattende og populære forfatterskap, og et utvalg er listet opp under. Alle er oversatt til norsk.   Den lyckliga ön (1951)  Söderhavets glömda öar (1952)  Söderhavskärlek (1954)  Bumerang (1956)  Villervalle i Söderhavet (1957)  Villervalles ökenäventyr (1958)  Med Bounty till Söderhavet (1962)  Kapten Villervalle (1963)  Gauguins söderhavsår (1964)  Mot slutten av livet engasjerte Danielsson seg, sammen med sin kone Marie Thérèse, mot militariseringen av og atomprøvesprengningene i Oseania, noe som blant annet resulterte i boken Det forgiftede paradis (1990). Les mer i Store norske leksikon Kon-Tiki etnografi